ส่องผลงาน "7ซีอีโอ"ทรงอิทธิพล ก่อนโชว์วิชั่น เวทีกรุงเทพธุรกิจ (1)
"โพสต์ทูเดย์" เปิดที่มาและผลงาน 7 ผู้นำด้านนโยบายเศรษฐกิจการเงิน การธนาคาร ภาคธุรกิจ ก่อนขึ้นเวที ชี้ภาพรวมปี 66 ในโอกาสก้าวสู่ปีที่36 กรุงเทพธุรกิจ "THAILAND ECONOMIC OUTLOOK 2023"
3 ต.ค. 2565

ในโอกาส กรุงเทพธุรกิจ จัดเสวนา ผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ จะเป็นอย่างไร ภายใต้ชื่อ THAILAND ECONOMIC OUTLOOK 2023 ในวันที่ 4 ตุลาคม 2565 นี้ มีบุคคลสำคัญทั้งระดับผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ มาร่วมเสวนาเพื่อชี้ชัดภาพรวมที่จะเกิดขึ้นในปีหน้า 2566 
อาทิ ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ดร.กอบศักดิ์ ภูตระกูล กรรมการรองผู้จัดการใหญ่ ธนาคารกรุงเทพ และประธานกรรมการ สภาธุรกิจตลาดทุนไทย (FETCO)  อรรถพล ฤกษ์พิบูลย์ ประธานเจ้าหน้าที่ บริหารและกรรมการผู้จัดการใหญ่ บริษัท ปตท. จำกัด (มหาชน) อาทิตย์ นันทวิทยา ประธานเจ้าหน้าที่บริหาร บริษัท เอสซีบี เอกซ์ จำกัด (มหาชน) ชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด  จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group และวัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน)"ดร.เศรษฐพุฒิ สุทธิวาทนฤพุฒิ" ผู้ว่าการธนาคารแห่งประเทศไทย  ผู้นำองค์กรสำคัญด้านนโยบายการเงิน  และทำหน้าที่กำกับควบคุมดูแล สถาบันการเงินในประเทศ เป็นหนึ่งในบุคคลที่มีส่วนสำคัญในการรับมือกับเศรษฐกิจที่กำลังอยู่ในช่วงผันผวน ทั้งปัญหาผลกระทบจากสงครามยูเครน-รัสเซีย ความวุ่นวายในเศรษฐกิจดิจิทัล รวมทั้งภาวะค่าเงินบาทอ่อนค่าลง ซึ่งเป็นผลจากการขึ้นอัตราดอกเบี้ยของธนาคารกลางสหรัฐ
 
ดร.เศรษฐพุฒิ เป็นผู้ว่าการธนาคารแห่งประเทศไทย คนที่ 21 ลำดับที่ 24 และดำรงตำแหน่งกรรมการของสำนักงานสภาพัฒนาการเศรษฐกิจและสังคมแห่งชาติ (สศช.) กรรมการในคณะกรรมการกำกับหลักทรัพย์และตลาดหลักทรัพย์ (ก.ล.ต.) และในคณะกรรมการกำกับและส่งเสริมการประกอบธุรกิจประกันภัย (คปภ.)
 
ดร.เศรษฐพุฒิ มีประสบการณ์และความเชี่ยวชาญด้านเศรษฐศาสตร์ นโยบายสาธารณะ และตลาดการเงิน เคยดำรงตำแหน่งในธนาคารไทยพาณิชย์ จำกัด (มหาชน) ตลาดหลักทรัพย์แห่งประเทศไทย และกระทรวงการคลัง นอกจากนี้ ยังเคยดำรงตำแหน่งกรรมการในคณะกรรมการขององค์กรชั้นนำของประเทศหลายแห่ง เช่น บริษัท ปตท. สำรวจและผลิตปิโตรเลียม จำกัด (มหาชน) บริษัท โอสถสภา จำกัด (มหาชน) ธนาคารทหารไทย จำกัด (มหาชน) รวมถึงคณะกรรมการของธนาคารแห่งประเทศไทย และคณะกรรมการนโยบายการเงินด้วย
 
ก่อนทำงานที่ประเทศไทย ดร.เศรษฐพุฒิ ได้ทำงานที่ธนาคารโลก (World Bank) ณ กรุงวอชิงตัน ดีซี และบริษัท แมคคินซีย์ แอนด์ คอมพานี ที่นิวยอร์ก หลังสำเร็จการศึกษาในระดับปริญญาตรี (เกียรตินิยมอันดับหนึ่ง) จากวิทยาลัยสวาร์ธมอร์ และในระดับปริญญาโทและปริญญาเอกในสาขาเศรษฐศาสตร์จากมหาวิทยาลัยเยล
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/